Paloma Soroa Sáinz

Paloma Soroa Sáinz (Madrilgo Erkidegoa, 1986) fisioterapeuta, telebista aurkezlea eta aktorea da. En lengua de signos keinu-hizkuntza saioren aurkezlea da. Telebistako lehen aurkezle gorra da. Aktore lanetan ere jardun du «Seis puntos sobre Emma»  filmean, esaterako. Bere esanetan:«Gorrak aktore handiak dira.»

 Bizitza 
Fisioterapia ikasketak egin zituen Madrilgo Unibertsitate Konplutentsean. Hasiera batean, ez zuen espainiar keinu-hizkuntzako interpreterik bere irakasleek eskoletan irakasten zuten informazioa beste edozein ikasleren baldintza berdinetan eskuratzeko. Hori gaindituta, beste ikasle bat gehiago izan zen. Gero Kazetaritzako master bat egin zuen. 

 Lan ibilbidea 

 Aurkezle 
Ikasten ari zenean proba batera aurkeztu zen eta Espainiako Telebistako lehen aurkezle gorra izateko hautatu zuten. 2008ko otsailaren 2an emititu zen lehen aldiz En lengua de signos saioa. Albistegiei eta aktualitateari buruzko saio horretan, keinu-mintzaira eta gorrak dira protagonista, miloi erdi inguru Espainian. 

 En lengua de signos 
Espainiako telebistako La 2 katean pertsona gorrentzako gune inklusibo eta irisgarria da larunbateko En Lengua de signos saioa. Irisgarritasunerako teknologiei, arteari eta kultura inklusiboari eta gainditze-istoriei buruzko unekotasun-edukiak ditu.

Asteroko ibilbidea da, desgaitasuna duten ikusleen informazio-eskaera asetzen duena, eta, aldi berean, kolektibo horren inguruan dauden aurreiritziak ezabatzen saiatzen dena. GUZTIONTZAT pentsatutako programa da: keinu-hizkuntzan, azpitituluekin eta ahozko hizkuntzarekin. 

 Aktore 
Aurkezlea izatea eta aktorea izatea nahiko desberdina da. Esaterako, Telebistan ari denean, albisteak kontatzen dituen ahotsaren erritmoa markatzen dio Paloma Soroari, programan autocue bat dago eta. Koadratu egin behar du keinu-mintzaira lokuzio horrekin. Irakurketa abiaduraren arabera, azkarrago edo mantsoago egin behar du. Antzeztean, ostera, bere erritmora joaten da, eta egiten duena paper bat da, beste pertsonaia bat. Ez da Paloma Soroa aurkezlea, ikus-entzuleari herrialde horretan edo mundu osoan gertatzen dena kontatzen ari izaten dena.

Elkarrizketaren batean esan du gorrak aktore handiak direla, keinuak egiteko eta sentimenduak keinuen bidez adierazteko duten gaitasunarengatik. Izan ere, pentsatzen du hitz egiten duten bakoitzean, keinu-hizkuntzan, keinuak euren sentimenduen isla direla, euren hizkuntzarekin batera doan intonazioko ezinbesteko elementuetako bat, komunikatu ahal izateko.

Film labur batzuen protagonista izan da, eta parte hartu zuen lehen film luzea, “Seis puntos sobre Emma” izena duena, Roberto Pérez Toledo zuzendari kanariarraren Opera Prima izan zen.

 Erreferentziak 

 Kanpo estekak 

Kategoria:Madrildarrak
Kategoria:Emakume aurkezleak
Kategoria:Fisioterapeutak
Kategoria:Emakume aktoreak
Kategoria:Gorrak